تورکیه جمهور باشقانلیغی سؤزچوسو ابراهیم کالین خاریجی مئدیادا یئر توتان ایقتیصادی سبب‌لرله ارکن سئچکی قراری قبول ائدیلدیگینه دایر ادعا‌لارین دوزگون اولمادیغینی، قراری موخالیفتله بیرلیکده قبول ائتدیک‌لرینی بیلدیردی.
ابراهیم کالین TRT World – ده موصاحیبه‌سینده دئییب کی، بعضی دایره‌لر تورکیه-‌نین ایقتیصادیاتی ایله علاقه‌لی منفی اتمسفر یاراتماق جهدینده‌دیر. ارکن سئچکی قراری ایقتیصادی سبب‌لره گؤره قبول ائدیلمه‌دی. بو قرار موخالیفتله بیرلیکده قبول ائدیلدی. رقم‌لر اورتادا‌دیر. کئچن ایل تورکیه 7،4 فایز اینکیشاف ائتدی. بو ایلین ایلک روبونده هدفه چاتدیق. بو دا تورکیه ایقتیصادیاتی‌نین دوغرو یولدا اولدوغونو گؤستریر. اؤلکه ایقتیصادیاتی عمومی لیکده خاریجی منبع‌لری تأثیریله آرابیر دالغا‌لانیر. آنجاق تورکیه گوج‌لو ایقتیصادیاتی ایله بون‌دان داها آز تأثیرلندی.
ارکن سئچکی قرارینی موخالیفتله هم فیکیر شکیلده قبول ائتدیک‌لرینی وورغولایان ابراهیم کالین بیلدیریب کی، ارکن سئچکینی گوندمه موخالیفت پارتیسی گتیردی. دیگر موخالیفت پارتیسی ده بو قرارا دستک وئردی.
